Dopamina

Dopamina (juga DA; 3,4-dihidroksifenetilamina ialah kimia organik dalam kelompok katekolamina dan fenetilamina yang memainkan beberapa peranan penting dalam otak dan badan. Ia adalah amina yang disintesis dengan mengeluarkan kumpulan karboksil daripada molekul pelopor kimianya L-DOPA yang disintesis dalam otak dan buah pinggang. Dopamina juga disintesis dalam tumbuhan dan kebanyakan haiwan. Dalam otak, dopamina berfungsi sebagai neurotransmiter, iaitu bahan kimia yang dirembeskan oleh neuron (sel-sel saraf) untuk menghantar isyarat ke sel saraf yang lain. Otak termasuk beberapa laluan dopamina yang berbeza, salah satunya memainkan peranan utama dalam komponen pendorong tingkah laku berdorongkan ganjaran. Jangkaan ganjaran yang berbagai jenis meningkatkan tahap dopamina yang terhasil dalam otak, dan banyak dadah kuat meningkatkan pelepasan dopamina mahupun menghalang pengambilan semula bahan ini ke neuron selepas ia dilepaskan. Laluan dopamina yang lain turut terlibat dalam kawalan motor serta kawalan pelepasan pelbagai hormon. Laluan-laluan dan kumpulan sel ini membentuk suatu sistem dopamina yang bersifat mengawal neuron.

 Rujukan 

Kategori:Dopamina
Kategori:Agonis dopamina
Kategori:Agonis TAAR1
Kategori:Sistem endokrin perempuan manusia
Kategori:Amfetamina
Kategori:Katekolamina
Kategori:Neurotransmiter
Kategori:Hormon hipotalamus
Kategori:Hormon paksi hipotalamus-pituitari-prolaktin
Kategori:Perangsang jantung
Kategori:Motivasi